pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-นายกรัฐมนตรีเตรียมลงพื้นที่ จังหวัดขอนแก่น เพื่อขับเคลื่อนประเทศไทย 4.0 ด้วยการศึกษาวิจัย พร้อมตรวจเยี่ยมติดตามการดำเนินงานตามนโยบายสำคัญของรัฐบาล
วันจันทร์ที่ 19 มิถุนายน 2560
นายกรัฐมนตรีเตรียมลงพื้นที่ จังหวัดขอนแก่น เพื่อขับเคลื่อนประเทศไทย 4.0 ด้วยการศึกษาวิจัย พร้อมตรวจเยี่ยมติดตามการดําเนินงานตามนโยบายสําคัญของรัฐบาล
นายกรัฐมนตรีเตรียมลงพื้นที่ จังหวัดขอนแก่น เพื่อขับเคลื่อนประเทศไทย 4.0 ด้วยการศึกษาวิจัย พร้อมตรวจเยี่ยมติดตามการดําเนินงานตามนโยบายสําคัญของรัฐบาล
พลเอก ประยุทธ์ จันทร์โอชา นายกรัฐมนตรี พร้อมด้วย พลเรือเอก ณรงค์ พิพัฒนาศัย รองนายกรัฐมนตรี พลเอก อนุพงษ์ เผ่าจินดา รัฐมนตรีว่าการกระทรวงมหาดไทย พลเอก ฉัตรชัย สาริกัลยะ รัฐมนตรีว่าการกระทรวงเกษตรและสหกรณ์ นางอรรชกา สีบุญเรือง รัฐมนตรีว่าการกระทรวงวิทยาศาตร์และเทคโนโลยี นายธีระเกียรติ เจริญเศรษฐศิลป์ รัฐมนตรีว่าการกระทรวงศึกษาธิการ นายสุวิทย์ เมษินทรีย์ รัฐมนตรีประจําสํานักนายกรัฐมนตรี พลเอก วิลาศ อรุณศรี เลขาธิการนายกรัฐมนตรีมีกําหนดการเดินทางไปราชการจังหวัดขอนแก่น ในวันพุธ ที่ 21 มิถุนายน 2560 เพื่อกล่าวปาฐกถาพิเศษ เรื่อง การขับเคลื่อน Thailand 4.0 ในภาคตะวันออกเฉียงเหนือ พร้อมเยี่ยมชมนิทรรศการ “วิจัยและนวัตกรรม มข. เพื่อ Thailand 4.0” และเพื่อสนับสนุนการพัฒนาเศรษฐกิจที่ขับเคลื่อนด้วยเทคโนโลยี นวัตกรรมและความคิดสร้างสรรค์ โดยเฉพาะการขับเคลื่อนของสถาบันอุดมศึกษาในพื้นที่ภาคตะวันออกเฉียงเหนือด้วยการศึกษาวิจัย ตามนโยบาย “ประเทศไทย 4.0” รวมทั้ง เพื่อตรวจเยี่ยมและติดตามการขับเคลื่อนนโยบายสําคัญเร่งด่วนของรัฐบาลในด้านการส่งเสริมการเกษตรแปลงใหญ่ผ่านระบบสหกรณ์ของจังหวัดขอนแก่น และการพัฒนาการเกษตรด้านอื่น ๆ อันจะนําไปสู่การลดต้นทุนการผลิต การยกระดับมาตรฐานสินค้าเกษตร รวมทั้งการสร้างความเข้มแข็งของสถาบันเกษตรกร โดยมีกําหนดการ ดังนี้
ช่วงเช้า ณ ศูนย์ประชุมกาญจนาภิเษก มหาวิทยาลัยขอนแก่น นายกรัฐมนตรีกล่าวปาฐกถาพิเศษเรื่อง “การขับเคลื่อน ไทยแลนด์ 4.0 ในภาคตะวันออกเฉียงเหนือ” จากนั้น จะเยี่ยมชมนิทรรศการ “วิจัยและนวัตกรรม มข. เพื่อ Thailand 4.0” ประกอบด้วย ด้านเกษตรและอาหาร ผลงานวิจัยด้านสุขภาพ ด้านวัสดุและพลังงานในอนาคต ผลการวิจัยด้านการศึกษา ผลงานวิจัยด้าน Bio economy ผลงานวิจัยด้านนวัตกรรม ICT การดําเนินโครงการ Smart City เป็นต้น
ช่วงบ่าย นายกรัฐมนตรีพร้อมคณะจะเดินทางไปที่สหกรณ์โคนมขอนแก่นที่บ้านซําจาน ตําบลบ้านค้อ อําเภอเมืองขอนแก่น เพื่อติดตามผลงานของรัฐบาล โดยนายกรัฐมนตรีจะมอบหนังสืออนุญาตให้เข้าทําประโยชน์ ในเขตปฏิรูปที่ดิน (ส.ป.ก. 4 – 01) จํานวน 5 แปลง และมอบโรงรวบรวมผลิตน้ํานมดิบและโรงผสมอาหารสัตว์ให้กับสหกรณ์โคนม ขอนแก่น จํากัด ทั้งนี้ นายกรัฐมนตรีจะมอบงบประมาณสนับสนุนโครงการธนาคารโคนมทดแทน พร้อมมอบเงินสนับสนุนโครงการยางพาราในหน่วยงานภาครัฐพื้นปูพื้นโรงเรือนโคนม จากนั้น นายกรัฐมนตรีจะกล่าวปราศรัยพบปะกับประชาชนที่มาให้การต้อนรับ พร้อมเยี่ยมชมนิทรรศการประกอบด้วย ศูนย์เรียนรู้การเพิ่มประสิทธิภาพสินค้าเกษตร ผลงาน Young Smart Farmer การบริหารจัดการน้ํา    การ Zoning by Agri – map และการทําเกษตรแปลงใหญ่ ดูโครงการผักปลอดสารพิษ รวมทั้งชมการจัดตั้งบริษัทประชารัฐสามัคคีขอนแก่น
เวลาประมาณ 16.10 น. นายกรัฐมนตรีพร้อมคณะเดินทางกลับกรุงเทพมหานคร
------------------------------------------------
รัฐบาลไทย-ข่าวทำเนียบรัฐบาล-ไทย-สหราชอาณาจักร พร้อมสานต่อความร่วมมืออย่างรอบด้าน
วันพุธที่ 11 มีนาคม 2563
ไทย-สหราชอาณาจักร พร้อมสานต่อความร่วมมืออย่างรอบด้าน
ไทย-สหราชอาณาจักร พร้อมสานต่อความร่วมมืออย่างรอบด้าน
วันนี้ (11 มีนาคม 2563) เวลา 10.00 น. ลอร์ดโพลแห่งเบย์สวอเตอร์ (Lord Powell of Bayswater KCMG) สมาชิกสภาขุนนางสหราชอาณาจักร พบหารือกับพลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ณ ห้องสีม่วง ตึกไทยคู่ฟ้า ทําเนียบรัฐบาล ในโอกาสเดินทางเยือนไทย สรุปสาระสําคัญของการหารือ ดังนี้
นายกรัฐมนตรียินดีที่ได้พบลอร์ดโพลแห่งเบย์สวอเตอร์อีกครั้ง ซึ่งแสดงให้เห็นถึงความสัมพันธ์และความร่วมมือที่ดีระหว่างไทยกับสหราชอาณาจักรตลอดระยะเวลา 165 ปีที่ผ่านมา พร้อมชื่นชมในประสบการณ์การทํางานของลอร์ดโพลแห่งเบย์สวอเตอร์ ที่มีบทบาทสําคัญอย่างยิ่งในรัฐสภาสหราชอาณาจักร และเชื่อว่าการหารือกันวันนี้จะเป็นโอกาสในการแลกเปลี่ยนข้อคิดเห็นที่เป็นประโยชน์ต่อการพัฒนาความสัมพันธ์ระหว่างไทยกับสหราชอาณาจักร
ลอร์ดโพลแห่งเบย์สวอเตอร์ ยินดีกับการจัดตั้งรัฐบาลใหม่ โดยชื่นชมประเทศไทยที่ได้มีพัฒนาการทางการเมืองตามระบอบประชาธิปไตย มีกลไกตรวจสอบ และเชื่อมั่นในการบริหารงานของรัฐบาลไทยว่าจะสามารถแก้ไขปัญหา ความท้าทายต่าง ๆ ที่เกิดขึ้นได้ โดยเฉพาะอย่างยิ่งสถานการณ์ของโรคติดเชื้อไวรัสโคโรนา 2019 (COVID-19) ซึ่งถือเป็นความท้าทายที่รัฐบาลทุกประเทศที่ได้รับผลกระทบต้องระมัดระวัง และดูแลประชาชน ตลอดจนยังมีมาตรการต่างๆที่รัฐบาลต้องดําเนินการและให้ความร่วมมือในการแก้ไขปัญหาร่วมกัน
ทั้งสองฝ่ายชื่นชมความสัมพันธ์ทวิภาคีระหว่างกัน โดยเฉพาะอย่างยิ่งในช่วง 2-3 ปีที่ผ่านมา ที่ความสัมพันธ์ไทย-สหราชอาณาจักรมีความแนบแน่นมีการแลกเปลี่ยนการเยือนระดับสูงอย่างสม่ําเสมอ ซึ่งสหราชอาณาจักรมีความสนใจที่จะลงทุนในภูมิภาคอื่น ๆ เพิ่มขึ้น โดยนายกรัฐมนตรียืนยันว่า ไทยมีศักยภาพและความพร้อมในการสนับสนุนการค้าการลงทุนร่วมกับสหราชอาณาจักรภายหลังการออกจากสหภาพยุโรป (Brexit) โดยเฉพาะในประเด็นที่สหราชอาณาจักรมีศักยภาพและเชี่ยวชาญ ได้แก่ การพัฒนาทรัพยากรมนุษย์ และการพัฒนาการศึกษา โดยเฉพาะด้านอาชีวศึกษา ซึ่งนายกรัฐมนตรีได้เชิญชวนให้มหาวิทยาลัยชั้นนําของสหราชอาณาจักรมาเปิดวิทยาเขตในไทย เพื่อรองรับนักศึกษาทั้งไทยและต่างชาติ นอกจากนี้ยังได้เชิญชวนนักลงทุนสหราชอาณาจักรที่สนใจร่วมพิจารณาการลงทุนในเขตพัฒนาพิเศษภาคตะวันออก (EEC)
ในท้ายนี้ ทั้งสองฝ่ายเห็นพ้องกับการก่อตั้งและส่งเสริมความร่วมมือของภาคเอกชนภายใต้กลไกสภาผู้นําธุรกิจไทย-สหราชอาณาจักร (Thai-UK Business Leadership Council-TUBLC) ซึ่งเชื่อว่าจะเป็นกลไกที่สําคัญยิ่งต่อการส่งเสริมความร่วมมือทางเศรษฐกิจและสามารถต่อยอดไปสู่การลงทุนในภูมิภาคอาเซียนได้ในอนาคต
รัฐบาลไทย-ข่าวทำเนียบรัฐบาล-ที่ประชุมโควิด – 19 มีมติให้บริษัทจดทะเบียน สามารถเลื่อนการประชุมกรรมการและผู้ถือหุ้น จากกำหนดเดิม 30 เมษายนนี้ออกไปได้ หากจำเป็นประชุมให้ใช้ระบบอิเล็กทรอนิกส์แทน
วันจันทร์ที่ 23 มีนาคม 2563
ที่ประชุมโควิด – 19 มีมติให้บริษัทจดทะเบียน สามารถเลื่อนการประชุมกรรมการและผู้ถือหุ้น จากกําหนดเดิม 30 เมษายนนี้ออกไปได้ หากจําเป็นประชุมให้ใช้ระบบอิเล็กทรอนิกส์แทน
ที่ประชุมโควิด – 19 มีมติให้บริษัทจดทะเบียน สามารถเลื่อนการประชุมกรรมการและผู้ถือหุ้น จากกําหนดเดิม 30 เมษายนนี้ออกไปได้ หากจําเป็นประชุมให้ใช้ระบบอิเล็กทรอนิกส์แทน
วันนี้(23มีนาคม2563)เวลา17.20น.ณโถงกลางตึกสันติไมตรีทําเนียบรัฐบาลภายหลังหลังการประชุมศูนย์บริหารสถานการณ์การแพร่ระบาดของโรคติดเชื้อไวรัสโคโรนา2019 (COVID - 19)เสร็จสิ้น นายเทวัญลิปตพัลลภรัฐมนตรีประจําสํานักนายกรัฐมนตรีนําผู้แทนหน่วยงานที่เกี่ยวข้องแถลงผลการประชุมสรุปสาระสําคัญดังนี้
รัฐมนตรีประจําสํานักนายกรัฐมนตรีเปิดเผยว่าที่ประชุมเน้นย้ํา6มาตรการของรัฐบาลโดยเฉพาะมาตรการการคัดกรองบุคคลที่เดินทางเข้าประเทศไทยการปิดพรมแดนทั่วประเทศยกเว้นช่องทางขนส่งสินค้าเท่านั้นรวมถึงการกระจายหน้ากากอนามัยโดยที่ประชุมยังไม่มีการพูดคุยถึงการใช้   พรก.ฉุกเฉินเพื่อดูแลสถานการณ์ในขณะนี้ ทั้งนี้การประชุมครม.พรุ่งนี้จะมีการพิจารณามาตรการช่วยเหลือเยียวยาลูกจ้างที่ได้รับผลกระทบจากการปิดกิจการในช่วงเวลานี้
อย่างไรก็ตามที่ประชุมยังมีมติให้บริษัทจํากัดบริษัทมหาชนที่จดทะเบียนทางการค้ากับกรมพัฒนาธุรกิจการค้ากระทรวงพาณิชย์ให้สามารถแจ้งเพื่อขอเลื่อนการประชุมกรรมการผู้ถือหุ้นประจําปีจากเดิมที่กฎหมายกําหนดไว้ต้องดําเนินการให้แล้วเสร็จภายใน30เมษายนนี้ของทุกปีโดยทางกระทรวงพาณิชย์จะยกเว้นค่าปรับหากบริษัทใดมีความจําเป็นก็สามารถใช้วิธีการประชุมผ่านระบบอิเล็กทรอนิกส์ได้หรือผู้ถือหุ้นใช้วิธีมอบอํานาจกรรมการอิสระได้ หากต้องจัดประชุมก็ต้องปฎิบัติตามมาตรการการเฝ้าระวังการแพร่ระบาดของกระทรวงสาธารณสุขอย่างเคร่งครัดทั้งจํากัดจํานวนคนตรวจวัดอุณภูมิร่างกาย จัดที่นั่งให้มีระยะห่างตามที่กําหนด จัดให้มีแอลกอฮอลล้างมือในจุดต่างๆ
โอกาสนี้ นางรื่นฤดีสุวรรณมงคลเลขาธิการสํานักงานคณะกรรมการกํากับหลักทรัพย์และตลาดหลักทรัพย์(ก.ล.ต. )กล่าวว่าปัจจุบันมีบริษัทที่จดทะเบียนมากกว่า700บริษัทซึ่งก.ล.ต.จะแจ้งข้อมูลนี้ไปยังทุกบริษัทพร้อมย้ําว่าสามารถประชุมอิเล็กทรอนิกส์ได้ซึ่งกระทรวงดิจิทัลเพื่อเศรษฐกิจและสังคมยืนยันว่าสามารถใช้ระบบการประชุมนี้ได้
จากนั้นนายปกรณ์นิลประพันธ์เลขาธิการสํานักงานคณะกรรมการกฤษฎีกา ตามคําสั่งคสช.ที่ออกมาก่อนหน้านี้ บริษัทสามารถประชุมอิเล็กทรอนิกส์ได้เพราะเป็นการประชุมที่กฎหมายให้การรองรับโดยมีเพียงสองเงื่อนไขเท่านั้นที่ประชุมได้ถูกต้องตามกฎหมายคือ1.ผู้ร่วมการประชุมอย่างน้อย1ใน3ขององค์ประชุมจะต้องมาเข้าร่วมประชุมเช่นหากมีคณะกรรมการ14คนองค์ประชุมจะต้องมี7คนดังนั้น1ใน3ของคณะกรรมการ7คนนี้ก็เท่ากับ3คนต้องอยู่ในที่ประชุมร่วมกันก็ถือว่าประชุมร่วมกันได้ อีกหนึ่งเงื่อนไขคือผู้ร่วมประชุมต้องอยู่ในประเทศพร้อมยืนยันว่าการประชุมผ่านระบบอิเล็กทรอนิกส์ชอบด้วยกฎหมายและมีผลในทางคดีต่างๆ ด้วย
............................
รัฐบาลไทย-ข่าวทำเนียบรัฐบาล-มหาดไทยสรุปผลผู้มาแสดงความคิดเห็นประเด็นคำถาม 6 ข้อเพิ่มเติมของนายกรัฐมนตรี วันแรก มีประชาชนร่วมตอบคำถามแล้วกว่า 1.9 หมื่นคน
วันอังคารที่ 14 พฤศจิกายน 2560
มหาดไทยสรุปผลผู้มาแสดงความคิดเห็นประเด็นคําถาม 6 ข้อเพิ่มเติมของนายกรัฐมนตรี วันแรก มีประชาชนร่วมตอบคําถามแล้วกว่า 1.9 หมื่นคน
มหาดไทยสรุปผลผู้มาแสดงความคิดเห็นประเด็นคําถาม 6 ข้อเพิ่มเติมของนายกรัฐมนตรี วันแรก มีประชาชนร่วมตอบคําถามแล้วกว่า 1.9 หมื่นคน
วันนี้ (14 พ.ย.60) ที่กระทรวงมหาดไทยนายฉัตรชัย พรหมเลิศ ปลัดกระทรวงมหาดไทยเปิดเผยว่า ตามที่เมื่อวันที่ 8 พฤศจิกายน 2560พลเอก ประยุทธ์ จันทร์โอชา นายกรัฐมนตรีได้มอบหมายให้กระทรวงมหาดไทยดําเนินการเปิดรับฟังความคิดเห็นของประชาชนต่อข้อคําถามของนายกรัฐมนตรีเพิ่มเติมจํานวน 6 ข้อ ซึ่งพลเอก อนุพงษ์ เผ่าจินดา รัฐมนตรีว่าการกระทรวงมหาดไทยได้สั่งการให้กระทรวงมหาดไทยแจ้งทุกจังหวัดมอบหมายศูนย์ดํารงธรรมจังหวัด และศูนย์ดํารงธรรมอําเภอ รวมทั้งขอความร่วมมือกรุงเทพมหานคร และสํานักงานปลัดสํานักนายกรัฐมนตรีแจ้งให้สํานักงานเขต ทุกเขต และศูนย์บริการประชาชน 1111 เปิดสถานที่รับฟังความคิดเห็นของประชาชนเป็นวันแรกเมื่อวันที่ 13 พฤศจิกายน 2560 นั้น
สําหรับภาพรวมหลังเปิดให้ประชาชนร่วมแสดงความคิดเห็นและตอบคําถามของนายกรัฐมนตรีผ่านช่องทางต่าง ๆ เป็นไปด้วยความเรียบร้อยในทุกพื้นที่ทั่วประเทศ โดยวันแรก (13 พฤศจิกายน 2560) มีประชาชนมาแสดงความคิดเห็นและตอบคําถาม จํานวนทั้งสิ้น 19,580 คน จังหวัดที่มีผู้แสดงความคิดเห็นมากที่สุด 3 อันดับแรก คือ จังหวัดนครราชสีมา 3,416 คน สกลนคร 2,311 คน และขอนแก่น 2,302 คน
ปลัดกระทรวงมหาดไทยกล่าวเพิ่มเติมว่า กระทรวงมหาดไทยได้เน้นย้ําให้ผู้ว่าราชการจังหวัดและผู้ปฏิบัติงานที่เกี่ยวข้องอํานวยความสะดวกให้แก่พี่น้องประชาชนที่มาตอบคําถาม ทั้งนี้ ต้องไม่มีการชี้นําใด ๆ ทั้งสิ้น โดยประชาชนสามารถแสดงความคิดเห็นโดยอิสระตามความสมัครใจ
ในโอกาสนี้ กระทรวงมหาดไทย จึงขอเชิญชวนพี่น้องประชาชนร่วมแสดงความคิดเห็นและตอบคําถามของนายกรัฐมนตรีได้ในวันและเวลาราชการ ตั้งแต่เวลา 08.30-16.30 น. ณ ศูนย์ดํารงธรรมกระทรวงมหาดไทย ศูนย์ดํารงธรรมจังหวัด ศูนย์ดํารงธรรมอําเภอ ทั่วประเทศ ศูนย์บริการประชาชน สํานักงานปลัดสํานักนายกรัฐมนตรี (1111) สํานักงานเขตในกรุงเทพมหานคร ทั้ง 50 เขต และศูนย์บริการร่วมในจุดต่างๆ.
ครั้งที่ 167/2560
รัฐบาลไทย-ข่าวทำเนียบรัฐบาล-ก.การท่องเที่ยวฯ ประชุมคณะกรรมการแก้ไข เยียวยา และฟื้นฟูผู้เกี่ยวข้องกับอุตสาหกรรมท่องเที่ยวและอุตสาหกรรมกีฬา [กระทรวงการท่องเที่ยวเเล้วกีฬา]
วันศุกร์ที่ 8 พฤษภาคม 2563
ก.การท่องเที่ยวฯ ประชุมคณะกรรมการแก้ไข เยียวยา และฟื้นฟูผู้เกี่ยวข้องกับอุตสาหกรรมท่องเที่ยวและอุตสาหกรรมกีฬา [กระทรวงการท่องเที่ยวเเล้วกีฬา]
ประชุมคณะกรรมการแก้ไข เยียวยา และฟื้นฟูผู้เกี่ยวข้องกับอุตสาหกรรมท่องเที่ยวและอุตสาหกรรมกีฬา
วานนี้ (7 พ.ค.63) นายนภินทร ศรีสรรพางค์ ผู้ช่วยรัฐมนตรีประจํากระทรวงการท่องเที่ยวและกีฬา เป็นประธานการประชุมคณะกรรมการแก้ไข เยียวยา และฟื้นฟูผู้เกี่ยวข้องกับอุตสาหกรรมท่องเที่ยวและอุตสาหกรรมกีฬา ตลอดจนผู้เกี่ยวข้องในวงการท่องเที่ยวและกีฬาที่ได้รับผลกระทบจากสถานการณ์การแพร่ระบาดของโรคติดเชื้อไวรัสโคโรนา 2019 (COVID-19)
นายนภินทร กล่าวในที่ประชุมว่า นายพิพัฒน์ รัชกิจประการ รมว.กระทรวงการท่องเที่ยวและกีฬา ได้ลงนามในกฎกระทรวงกําหนดจํานวนเงินหลักประกันการประกอบธุรกิจนําเที่ยว พ.ศ.2563 ซึ่งประกาศในราชกิจจานุเบกษา เมื่อวันที่ 7 พ.ค. 63
ส่วนมาตรการหลังผ่อนปรน Lock Down ด้านท่องเที่ยว การท่องเที่ยวแห่งประเทศไทยอยู่ระหว่างดําเนินการมาตรการ SHA ซึ่งคาดว่าจะเสร็จสิ้นประมาณกลางเดือนพฤษภาคม ทั้งนี้ การท่องเที่ยวแห่งประเทศไทยจะบูรณาการการทํางานร่วมกับกรมการท่องเที่ยวในเรื่องของมาตรฐานช้างชูงวง และมาตรฐาน SHA
มาตรการการเยียวยาด้านกีฬา คณะกรรมการศึกษาด้านกฎหมายในการวางหลักเกณฑ์การเยียวยา นักกีฬา สมาคมกีฬา บุคลากรกีฬาที่ได้รับผลกระทบจากสถานการณ์การแพร่ระบาดของโรคติดเชื้อไวรัสโคโรนา 2019 (COVID-19) โดยได้พิจารณาการเยียวยาบุคลากรกีฬา 3 ช่องทาง ได้แก่ 1. งบจากการปรับแผนงบประมาณประจําปี เช่น เบี้ยเลี้ยงการฝึกซ้อมให้นักกีฬาขณะที่ยังไม่ได้มีการแข่งขัน 2. เงินเยียวยาตามมาตรการ 5,000 บาท ในกลุ่มนักกีฬาอาชีพที่ได้ลงทะเบียนผ่านเว็บไซต์ www.เราไม่ทิ้งกัน.com 3. เงินกองทุนพัฒนาการกีฬาแห่งชาติ
รัฐบาลไทย-ข่าวทำเนียบรัฐบาล-ผู้ช่วยปลัดกระทรวงดิจิทัลฯ เข้าร่วมการประชุม The 2nd ASEAN TELSOM-ATRC Leaders’ Retreat ที่สิงคโปร์
วันเสาร์ที่ 18 สิงหาคม 2561
ผู้ช่วยปลัดกระทรวงดิจิทัลฯ เข้าร่วมการประชุม The 2nd ASEAN TELSOM-ATRC Leaders’ Retreat ที่สิงคโปร์
ผู้ช่วยปลัดกระทรวงดิจิทัลฯ
p.p1 {margin: 0.0px 0.0px 10.0px 0.0px; font: 16.0px Helvetica; -webkit-text-stroke: #000000}
p.p2 {margin: 0.0px 0.0px 10.0px 0.0px; font: 16.0px Helvetica; -webkit-text-stroke: #000000; min-height: 19.0px}
p.p3 {margin: 0.0px 0.0px 10.0px 0.0px; text-align: center; font: 16.0px Helvetica; -webkit-text-stroke: #000000}
span.s1 {font-kerning: none}
span.s2 {font: 10.7px Helvetica; font-kerning: none}
นายขจิต สุขุม ผู้ช่วยปลัดกระทรวงดิจิทัลเพื่อเศรษฐกิจและสังคม (ดีอี) ได้รับมอบหมายจาก ปลัดกระทรวงดิจิทัลฯ ให้เป็นหัวหน้าคณะผู้แทนไทยเข้าร่วมการประชุมผู้นําเจ้าหน้าที่อาวุโสอาเซียนด้านโทรคมนาคมและเทคโนโลยีสารสนเทศ และผู้นําสภาหน่วยงานกํากับดูแลกิจการโทรคมนาคมแห่งอาเซียน อย่างไม่เป็นทางการ ครั้งที่ 2 (The 2nd ASEAN TELSOM-ATRC Leaders’ Retreat) และการประชุมที่เกี่ยวข้อง โดย Infocom Media Development Authority แห่งสาธารณรัฐสิงคโปร์ จัดขึ้นระหว่างวันที่ 13-17 สิงหาคม 2561 ณ สาธารณรัฐสิงคโปร์ เพื่อพิจารณาประเด็นที่สําคัญ ได้แก่ การพิจารณาแนวทางการดําเนินการตามแผนแม่บทไอซีทีอาเซียน (ASEAN ICT Masterplan 2020) การพิจารณางบประมาณสนับสนุนจากกองทุน ASEAN ICT Fund หรือคู่เจรจา และประเด็นความร่วมมือระหว่างอาเซียนและคู่เจรจา เป็นต้น สําหรับการประชุมที่เกี่ยวข้อง ประกอบด้วย (1) การประชุม The 2nd Working Group Meeting on Digital Data Governance ในวันที่ 13 สิงหาคม 2561 (2) การประชุมสภาปฏิบัติการอาเซียนด้านความมั่นคงปลอดภัยบนเครือข่าย (ASEAN Network Security Action Council - ANSAC) ครั้งที่ 8 ในวันที่ 15 สิงหาคม 2561 และ (3) การประชุมสภาหน่วยงานกํากับดูแลกิจการโทรคมนาคมแห่งอาเซียน ครั้งที่ 24 (The 2nd ASEAN Telecommunication Regulator’s Council Meeting - The 24th ATRC) ระหว่างวันที่ 14-15 สิงหาคม 2561
************************
รัฐบาลไทย-ข่าวทำเนียบรัฐบาล-“ก.ยุติธรรม” สานพลัง “ซีพี ออลล์ฯ” ให้โอกาส สร้างอาชีพแก่ผู้กระทำผิดให้เลี้ยงดูตนเองและครอบครัวได้ – ไม่หวนกลับไปกระทำผิดซ้ำ
วันพุธที่ 27 ธันวาคม 2560
“ก.ยุติธรรม” สานพลัง “ซีพี ออลล์ฯ” ให้โอกาส สร้างอาชีพแก่ผู้กระทําผิดให้เลี้ยงดูตนเองและครอบครัวได้ – ไม่หวนกลับไปกระทําผิดซ้ํา
“ก.ยุติธรรม” สานพลัง “ซีพี ออลล์ฯ” ให้โอกาส สร้างอาชีพแก่ผู้กระทําผิดให้เลี้ยงดูตนเองและครอบครัวได้ – ไม่หวนกลับไปกระทําผิดซ้ํา
ในวันพุธที่ 27 ธันวาคม 2560 เวลา 12.15 น.
ณ ห้องรับรองกระทรวงยุติธรรม ชั้น 2
อาคารราชบุรีดิเรกฤทธิ์ ศูนย์ราชการเฉลิมพระเกียรติฯ
ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม
และนายณรงค์ศักดิ์ ภูมิศรีสะอาด ผู้ช่วยกรรมการผู้จัดการ บริษัท ซีพี ออลล์ จํากัด (มหาชน)
ลงนามบันทึกข้อตกลงความร่วมมือ
ระหว่างกระทรวงยุติธรรม บริษัท ซีพี ออลล์ จํากัด (มหาชน) และวิทยาลัยเทคโนโลยีปัญญาภิวัฒน์
เพื่อผนึกกําลังระหว่างภาครัฐและภาคเอกชนในการร่วมกันให้โอกาส สร้างอาชีพให้แก่ผู้กระทําผิด
จากกรมพินิจและคุ้มครองเด็กและเยาวชน กรมราชทัณฑ์ และกรมคุมประพฤติ
ด้วยการให้ความรู้ สนับสนุนทุนการศึกษา เปิดโอกาสให้ฝึกงานด้านการขายปลีกในระยะเตรียมความพร้อมก่อนปล่อย
เพื่อรองรับการจ้างงานให้กับผู้พ้นโทษ ตลอดจนพัฒนาศักยภาพให้แก่ผู้กระทําผิดให้เหมาะสม
สอดคล้องกับความต้องการของตลาดและภาคอุตสาหกรรมผ่านกระบวนการประชารัฐ
เพื่อจะได้นําทักษะที่ได้รับไปประกอบอาชีพที่เหมาะสม สามารถเลี้ยงดูตนเองและครอบครัวได้
และไม่หวนกลับไปกระทําผิดซ้ําตามเป้าหมายการคืนคนดีสู่สังคมให้ประสบผลสําเร็จอย่างเป็นรูปธรรม
พร้อมด้วยคณะผู้บริหารจากกระทรวงยุติธรรม คณะผู้บริหารจากบริษัท ซีพี ออลล์ จํากัด (มหาชน)
พร้อมทั้งผู้แทนเด็กและเยาวชนจากศูนย์ฝึกและอบรมเด็กและเยาวชนชายบ้านกรุณา
ที่ได้รับการคัดเลือกให้เข้ารับการศึกษาในวิทยาลัยเทคโนโลยีปัญญาภิวัฒน์ เข้าร่วมฯ
รัฐบาลไทย-ข่าวทำเนียบรัฐบาล- ปลัดเกษตรฯ เน้นย้ำการพัฒนาการผลิตภาคการเกษตรอย่างยั่งยืน
วันอังคารที่ 21 มกราคม 2563
ปลัดเกษตรฯ เน้นย้ําการพัฒนาการผลิตภาคการเกษตรอย่างยั่งยืน
ปลัดเกษตรฯ เน้นย้ําการพัฒนาการผลิตภาคการเกษตรอย่างยั่งยืนเพื่อความเป็นอยู่ที่ดีของเกษตรกรไทย
เมื่อวันที่ 17 มกราคม 2563 นายอนันต์ สุวรรณรัตน์ ปลัดกระทรวงเกษตรและสหกรณ์ ในฐานะประธานกรรมการขับเคลื่อนโครงการเพิ่มประสิทธิภาพการผลิตและลดภาวะโลกร้อนจากการทํานาเพื่อการพัฒนาที่ยั่งยืนหรือ Thai Rice NAMA ได้กล่าวถ้อยแถลงในพิธีเปิดการประชุมสัมมนา Readiness and Prospect of Sustainable Rice ซึ่งองค์กรความร่วมมือระหว่างประเทศของเยอรมัน หรือ GIZ ได้จัดขึ้นระหว่างงาน International Green Week ณ กรุงเบอร์ลิน สหพันธ์สาธารณรัฐเยอรมนี ว่า การพัฒนาการผลิตภาคการเกษตรอย่างยั่งยืนนั้น จะเป็นอีกแนวนโยบายที่สําคัญที่จะช่วยส่งเสริมความกินดีอยู่ดีของเกษตรกรอย่างยั่งยืน เพราะในการดําเนินการนั้นมีความเกี่ยวข้องในทุกมิติทั้งด้านเศรษฐกิจและสังคม และยังสามารถประกันความมั่นคงทางอาหารอีกด้วย แต่การพัฒนาเหล่านี้ต้องร่วมกันทุกภาคส่วนตั้งแต่ต้นทางถึงปลายทาง ทั้งภาครัฐ ภาคเอกชน และประชาสังคม การผลิตอย่างยั่งยืนจึงจะสําเร็จได้ และคาดหวังว่าจะเกิดเป็นรูปแบบการผลิตที่เผยแพร่ไปทั่วโลก
ทั้งนี้ ประเทศไทยภายใต้การสนับสนุนของ GIZ ได้จัดทําโครงการ Thai Rice NAMA ที่ได้ร่วมกันพัฒนาพื้นที่ปลูกข้าวที่ลดการทําลายสิ่งแวดล้อม ลดการปล่อยก๊าซเรือนกระจก นําร่องใน 6 จังหวัดภาคกลาง ได้แก่ ชัยนาท สิงห์บุรี อ่างทอง พระนครศรีอยุธยา ปทุมธานี และสุพรรณบุรี
นอกจากนี้ ภายในงาน International Green Week ยังมีหน่วยงานของกระทรวงเกษตรและสหกรณ์ คือ กรมการข้าว กรมส่งเสริมการเกษตร และสํานักงานมาตรฐานสินค้าเกษตรและอาหารแห่งชาติ ร่วมจัดแสดงสินค้าอัตลักษณ์ไทย และประชาสัมพันธ์องค์ความรู้เรื่องอาหารปลอดภัยด้วย
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai
รัฐบาลไทย-ข่าวทำเนียบรัฐบาล-พาณิชย์จับมือมหาดไทยพัฒนาผู้ประกอบการรายย่อยเสริมแกร่งเศรษฐกิจฐานราก
วันอังคารที่ 5 กันยายน 2560
พาณิชย์จับมือมหาดไทยพัฒนาผู้ประกอบการรายย่อยเสริมแกร่งเศรษฐกิจฐานราก
นางอภิรดี ตันตราภรณ์ รัฐมนตรีว่าการกระทรวงพาณิชย์ เปิดเผยถึงการร่วมมือระหว่างกระทรวงพาณิชย์กับกระทรวงมหาดไทย และสถาบันการศึกษาเพื่อพัฒนาผู้ประกอบการรายย่อยให้มีทักษะ มีความคิดสร้างสรรค์
สามารถผลิตภัณฑ์และบริการให้มีความแตกต่าง โดดเด่น ตรงกับความต้องการของตลาด โดยใช้ภูมิปัญญาเป็นเครื่องมือต่อยอดในการพัฒนาเศรษฐกิจฐานราก
ทั้งนี้ สํานักงานพาณิชย์จังหวัดนครปฐม และสํานักงานพาณิชย์จังหวัดในกลุ่มภาคกลางด้านตะวันตกรวม 6 จังหวัด ประกอบด้วยจังหวัดนครปฐม ราชบุรี กาญจนบุรี สุพรรณบุรี สมุทรสาคร สมุทรสงคราม และสํานักงานพัฒนาชุมชนในกลุ่มจังหวัดดังกล่าวได้มีพิธีลงนามร่วมกับมหาวิทยาลัยราชภัฏนครปฐมไป เมื่อวันที่ 9 กุมภาพันธ์ 2560 เพื่อดําเนินโครงการประกวดผลิตภัณฑ์ SMEs ผลิตภัณฑ์ OTOP เพื่อพัฒนาเศรษฐกิจของชุมชนในพื้นที่กลุ่มจังหวัดกําหนดจัดงานประกวดผลิตภัณฑ์ SMEs และ OTOP ตามโครงการฯ เมื่อวันที่ 31 สิงหาคม 2560 ณ ห้องประชุมปิ่นเกลียว มหาวิทยาลัยราชภัฏนครปฐม โดยมี นายอดิศักดิ์ เทพอาสน์ ผู้ว่าราชการจังหวัดนครปฐม เป็นประธานเปิดงาน ร่วมกับผู้บริหารของกระทรวงพาณิชย์และกรมพัฒนาชุมชน ในงานดังกล่าวมีการนําเสนอผลงานการพัฒนาผลิตภัณฑ์ การประกวดผลิตภัณฑ์ประเภทอาหารและเครื่องดื่ม ของใช้ของตกแต่ง เสื้อผ้า และเครื่องแต่งกาย สมุนไพรและเครื่องสําอาง และผลิตภัณฑ์ยอดเยี่ยม โดยผู้ชนะการประกวดผลิตภัณฑ์จะได้รับอนุญาตให้ใช้ตราของกระทรวงพาณิชย์ กรมพัฒนาชุมชน และจังหวัดนครปฐม บนหีบห่อของผลิตภัณฑ์ เพื่อตอกย้ําการเป็นสินค้าที่มีคุณภาพประจํากลุ่มจังหวัดภาคกลางด้านตะวันตก 6 จังหวัด เป็นการประชาสัมพันธ์สินค้าคุณภาพให้กับผู้บริโภคอีกทางหนึ่งด้วย
ผลการประกวดผลิตภัณฑ์ SMEs ผลิตภัณฑ์ OTOP เพื่อพัฒนาเศรษฐกิจฐานรากในจังหวัดภูมิภาคตะวันตก ซึ่งมีผู้เข้าร่วมประกวดผลิตภัณฑ์จํานวน 24 ราย จําแนกตามกลุ่มสินค้า 4 รางวัล และผลิตภัณฑ์ ยอดเยี่ยม 1 รางวัล ดังนี้
จําแนกตามกลุ่มสินค้าจํานวน 4 รางวัล
• รางวัลชนะเลิศประเภทอาหารและเครื่องดื่ม ได้แก่ ซีเรียลจมูกข้าวการ์บาเฟล็กซ์ กลุ่มพัฒนาสตรีเกษตรกร ต.ทุ่งสมอ จ.กาญจนบุรี
• รางวัลชนะเลิศประเภทเสื้อผ้าและเครื่องแต่งกาย ได้แก่ ผลิตภัณฑ์ผ้าทอบ้านสระบัวก่ํา จ.สุพรรณบุรี
• รางวัลชนะเลิศประเภทเครื่องสําอาง ได้แก่ ผลิตภัณฑ์สมุนไพร มิสโคโค่ จ.สมุทรสาคร
• รางวัลชนะเลิศประเภทของใช้ของตกแต่ง ได้แก่ ผลิตภัณฑ์ Oriental Motifs จ.นครปฐม ประเภทผลิตภัณฑ์ยอดเยี่ยมจํานวน 1 รางวัล
• รางวัลชนะเลิศผลิตภัณฑ์ยอดเยี่ยม ได้แก่ ซีเรียลจมูกข้าวการ์บาเฟล็กซ์ กลุ่มพัฒนาสตรีเกษตรกร ต.ทุ่งสมอ จ.กาญจนบุรี
รัฐบาลไทย-ข่าวทำเนียบรัฐบาล-"ปนัดดา" เปิดงาน 12 ปี รำลึกพระมหากรุณาธิคุณ พระราชทานมหาวิทยาลัยเทคโนโลยีราชมงคลล้านนา
วันพฤหัสบดีที่ 19 มกราคม 2560
"ปนัดดา" เปิดงาน 12 ปี รําลึกพระมหากรุณาธิคุณ พระราชทานมหาวิทยาลัยเทคโนโลยีราชมงคลล้านนา
ม.ล.ปนัดดา ดิศกุล รัฐมนตรีช่วยว่าการกระทรวงศึกษาธิการ เป็นประธานเปิดงานและปาฐกถาพิเศษ เรื่อง "พระมหากรุณาธิคุณสถิตเสถียรในดวงใจปวงชนชาวไทย"  เนื่องในโอกาสฉลองครบรอบ 12 ปี วันคล้ายวันสถาปนามหาวิทยาลัยเทคโนโลยีราชมงคลล้านนา
โดยมี รศ.ดร.นํายุทธ สงค์ธนาพิทักษ์ อธิการบดีมหาวิทยาลัยเทคโนโลยีราชมงคลล้านนา และนายประจวบ กันธิยะ รองผู้ว่าราชการจังหวัดเชียงใหม่ กล่าวต้อนรับ
ม.ล.ปนัดดา ดิศกุลให้สัมภาษณ์ภายหลังพิธีเปิดว่า วันที่ 18 มกราคม2560 ถือได้ว่าเป็นวันครบรอบแห่งความภาคภูมิใจนับจากที่มหาวิทยาลัยเทคโนโลยีราชมงคลล้านนาได้รับพระราชทานพระมหากรุณาธิคุณจากพระบาทสมเด็จพระปรมินทรมหาภูมิพลอดุลยเดช รัชกาลที่ 9 สถาปนาสถาบันเทคโนโลยีราชมงคล วิทยาเขตล้านนา ขึ้นเป็นมหาวิทยาลัยเทคโนโลยีราชมงคลล้านนา
ด้วยน้อมสํานึกในพระมหากรุณาธิคุณ จึงได้พร้อมใจจัดงานวันสถาปนามหาวิทยาลัยเทคโนโลยีราชมงคลล้านนานี้ขึ้นโดยเน้นการพัฒนาศักยภาพของทรัพยากรมนุษย์เพื่อจะเป็นกําลังใจสําคัญในการพัฒนาภาคอุตสาหกรรม ขับเคลื่อนเศรษฐกิจของประเทศ ซึ่งจะเป็นส่วนหนึ่งในการยกระดับชีวิต เชื่อมั่นว่าสิ่งเหล่านี้ จะนําพาคนไทยก้าวข้ามกับดักรายได้ปานกลางด้วยการเพิ่มศักยภาพทรัพยากรมนุษย์ของประเทศ เพื่อจะขับเคลื่อนภาคอุตสาหกรรม ภาคการค้าของประเทศในยุคเศรษฐกิจดิจิทัลและความคิดสร้างสรรค์ได้อย่างเต็มศักยภาพ ภายใต้ความรู้ความสามารถและวิทยาการสมัยใหม่ และความเห็นอกเห็นใจในฐานะที่เป็นคนไทยด้วยกัน
เนื่องในโอกาสวันสถาปนามหาวิทยาลัยครบรอบ 12 ปีนี้ มหาวิทยาลัยจึงได้จัดกิจกรรมน้อมรําลึกในพระมหากรุณาธิคุณ และเผยแพร่ผลการดําเนินงาน อันเนื่องจากพระราชดําริ โครงการหลวง และโครงการอื่น ๆ ที่เกี่ยวข้องตลอดจนการประชุมสัมมนาทางวิชาการโดยมีวัตถุประสงค์เพื่อส่งเสริมให้คณาจารย์ บุคลากร และนักศึกษา ได้แสดงออกถึงความจงรักภักดีต่อสถาบัน ตลอดจนเป็นการเผยแพร่ผลงานชื่อเสียงและเกียรติยศประวัติอันดีงามของมหาวิทยาลัยให้เป็นที่ประจักษ์แก่สาธารณชนอย่างกว้างขวาง
โดยกิจกรรมภายในงานประกอบด้วย การจัดแสดงนิทรรศการนักปฏิบัติผู้ยิ่งใหญ่ของแผ่นดิน นิทรรศการถวายความรําลึกถึงพระบาทสมเด็จพระปรมินทรมหาภูมิพลอดุลยเดช การจัดแสดงผลงานโครงการหลวง โครงการอันเนื่องมาจากพระราชดําริ การแข่งขันทักษะทางวิชาการ นิทรรศการนักปฏิบัติผู้ยิ่งใหญ่ของแผ่นดิน นิทรรศการสายน้ําแห่งนวัตกรรม การเสวนาทางวิชาการหัวข้อ การจัดการศึกษาหลากหลายรูปแบบ ดนตรีในสวน "บทเพลงของพ่อ" กาดมั่วคัวกิ๋นย้อนถิ่นล้านนา และกิจกรรมอื่นๆ อีกมากมาย
รัฐบาลไทย-ข่าวทำเนียบรัฐบาล-ออมสิน ขยายระยะเวลาปิดทำการสาขาจนถึงวันที่ 30 มี.ค.63 สามารถใช้บริการผ่าน MyMo / ช่องทางอิเล็กทรอนิกส์ได้ 24 ชั่วโมง
วันเสาร์ที่ 28 มีนาคม 2563
ออมสิน ขยายระยะเวลาปิดทําการสาขาจนถึงวันที่ 30 มี.ค.63 สามารถใช้บริการผ่าน MyMo / ช่องทางอิเล็กทรอนิกส์ได้ 24 ชั่วโมง
ตามที่เกิดเหตุการณ์ประชาชนเดินทางมาใช้บริการธนาคารออมสินเป็นจํานวนมากในช่วงวันที่ 26-27 มีนาคม 2563 ซึ่งเกิดจากความเข้าใจคลาดเคลื่อนในการขอรับเงินช่วยเหลือชดเชยรายได้ของผู้ที่ได้รับผลกระทบจากการแพร่ระบาดของเชื้อไวรัสโคโรนา (COVID-19) จํานวน 5,000 บาท
ออมสิน ขยายระยะเวลาปิดทําการสาขาจนถึงวันที่ 30 มี.ค.63 สามารถใช้บริการผ่าน MyMo / ช่องทางอิเล็กทรอนิกส์ได้ 24 ชั่วโมง
ดร.ชาติชาย พยุหนาวีชัย ผู้อํานวยการธนาคารออมสิน เปิดเผยว่า ตามที่เกิดเหตุการณ์ประชาชนเดินทางมาใช้บริการธนาคารออมสินเป็นจํานวนมากในช่วงวันที่ 26-27 มีนาคม 2563 ซึ่งเกิดจากความเข้าใจคลาดเคลื่อนในการขอรับเงินช่วยเหลือชดเชยรายได้ของผู้ที่ได้รับผลกระทบจากการแพร่ระบาดของเชื้อไวรัสโคโรนา (COVID-19) จํานวน 5,000 บาท แม้ว่าธนาคารฯ จะใช้มาตรการด้านความปลอดภัยตามหลัก Social Distancing ของกระทรวงสาธารณสุขในการรับมือ แต่ประชาชนที่มามีจํานวนมากจนแออัดพื้นที่สาขา ทําให้เกิดความสุ่มเสี่ยงต่อการแพร่ระบาดของเชื้อไวรัสโคโรนา (COVID-19)
ดังนั้น เพื่อไม่ให้เกิดเหตุการณ์ดังกล่าว และด้วยความห่วงใยในความปลอดภัยรวมถึงเพื่อป้องกันการแพร่ระบาดของเชื้อไวรัสโคโรนา COVID-19 ธนาคารออมสินจึงประกาศปิดให้บริการสาขาทุกแห่งทั่วประเทศเพิ่มเติมอีก 1 วัน ในวันจันทร์ที่ 30 มีนาคม 2563 จากที่ปิดให้บริการแล้ว 2 วัน เมื่อวันที่ 28-29 มีนาคม 2563 ทั้งนี้ ลูกค้าของธนาคารออมสินสามารถใช้บริการผ่าน Mobile Banking on MyMo ของธนาคารออมสิน และช่องทางอิเล็กทรอนิกส์อื่นๆ ของธนาคารฯ ได้ตลอด 24 ชั่วโมง โดยธนาคารฯ ขออภัยในความไม่สะดวกมา ณ ที่นี้
อย่างไรก็ตาม สําหรับการลงทะเบียนเพื่อขอรับเงินช่วยเหลือชดเชยรายได้ของผู้ที่ได้รับผลกระทบฯ จํานวน 5,000 บาท นั้น ธนาคารฯ ขอย้ําถึงหลักความปลอดภัย “3 ไม่” คือ 1.ไม่ต้องมาธนาคาร เพราะธนาคารไม่ใช่ช่องทางการลงทะเบียน สามารถลงทะเบียนออนไลน์ได้ที่บ้านโดยไม่มีกําหนดปิด ผ่านเว็บไซต์ www.เราไม่ทิ้งกัน.com เท่านั้น 2.ไม่ต้องเปิดบัญชีใหม่ โดยใช้บัญชีธนาคารเดิมที่มีอยู่แล้วบัญชีใดก็ได้ และ 3.ไม่ต้องมารับเงินที่ธนาคาร เพราะจะได้รับเงินโอนเข้าบัญชีพร้อมเพย์หรือบัญชีที่ได้แจ้งในการลงทะเบียนไว้